Diari Oficial de la Generalitat Valenciana


Sumari del DOGV 4944, del 11-02-2005 (2005/1105)

Judici número 471/2004. Cèdula de notificació.
----------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1105


Organisme emissor
:   Jutjat de Primera Instància i Instrucció Número 3 de Torrent

Tipus de document
:   Anunci

Judici número 471/2004. Cèdula de notificació. [2005/A1105]
  
Antonio Benavent Beneyto, secretari del Jutjat de Primera Instància i Instrucció número 3 de Torrent, fa saber:
  
Que en el judici de desnonament número 471/2004, que se segueix en este Jutjat a instància de Rodamco Inversiones, SL, representat pel procurador Javier Roldán García, contra Giacomelli Sport España, SA Unipersonal, s'ha dictat la provisió de data 24 de gener de 2005, que és com es diu tot seguit:
  
Primer
  
Citeu les parts per a la celebració de la vista, que tindrà lloc a la sala d'audiència d'este Jutjat el dia 1 de març de 2005, a les 12.45 hores. Citeu la part demandada mitjançant edictes que es fixaran al tauler d'anuncis d'este Jutjat i en el Diari Oficial de la Generalitat Valenciana.
  
Segon
  
Per al cas que resulte estimada la demanda i no s'interpose un recurs contra la sentència, es fixa per al llançament de la part demandada de l'immoble arrendat el dia 30 de maig de 2005, a les 12.30 hores.
  
Tercer
  
En la citació, feu els següents advertiments a les parts.
  
1. Possibilitat d'enervar l'acció de desnonament (article 440.3). Indiqueu a la part demandada que pot enervar l'acció de desnonament, si abans de la celebració de la vista paga a l'actor o posa a disposició seua, en el tribunal o notarialment, l'import de les quantitats reclamades en la demanda i el de les que dega en el moment de l'esmentat pagament (articles 22.4 i 440.3 Llei d'Enjudiciament Civil).
  
2. Possibilitat de condonar el deute per desallotjament voluntari (articles 437.3 i 440.3). Assabenteu el demandat que el demandant no ha assumit el compromís de condonar el deute, condicionat al desallotjament voluntari de la finca.
  
3. Si el demandat no assisteix a la vista, se'n declararà el desnonament. Si el demandat no compareix a la vista es declararà el desnonament sense cap tràmit més (article 440.3 Llei d'Enjudiciament Civil).
  
4. Llançament. Advertiu el demandat que, en el cas que la sentència siga condemnatòria i no siga objecte el recurs, es procedirà al llançament el dia 30 de maig de 2005, a les 12.30 hores, si així ho sol·licita el demandant (article 440.3 Llei d'Enjudiciament Civil).
  
5. Si el demandant no assisteix a la vista, se'l tindrà per desistit. Si el demandant no assisteix a la vista i la part demandada no al·lega un interés legítim en la continuació del judici, se'l tindrà per desistit de la demanda, se li imposaran les costes i se'l condemnarà a indemnitzar al demandat que hi haja comparegut si este ho sol·licita i accepta els danys i perjudicis sofrits (article 442.1 Llei d'Enjudiciament Civil).
  
6. Proves. Les parts han de comparéixer a la vista amb les proves de què intenten fer ús (article 440.1 Llei d'Enjudiciament Civil).
  
7. No-assistència a l'interrogatori. Si una part és citada a petició d'una altra part i no hi assisteix personalment, i es proposa i s'admet com a prova la seua declaració, podran considerar-se com a reconeguts els fets de l'interrogatori en què haguera intervingut personalment i li siguen totalment perjudicials (articles 440.1 i 304 Llei d'Enjudiciament Civil).
  
8. Indicació al Jutjat de les persones que han de ser citades a la vista. En el termini de tres dies, següents a la recepció de la citació, les parts han d'indicar al Jutjat quines persones han de ser citades pel tribunal a la vista, a fi que declaren com a parts o testimonis, facilitant-li les dades i circumstàncies que calguen per a dur a terme la citació (article 440.1 Llei d'Enjudiciament Civil).
  
9. Intervenció preceptiva d'un advocat i un procurador. La compareixença en el judici, l'haurà de verificar un procurador legalment habilitat per a actuar en este tribunal i amb l'assistència d'un advocat (articles 23 y 31 Llei d'Enjudiciament Civil). Si el demandat manca de mitjans suficients per a designar un advocat i/o procurador, pot sol·licitar el reconeixement del dret a l'assistència jurídica gratuïta, cas en què se li nomenaran provisionalment un advocat i un procurador del torn d'ofici, sense perjudici que haja de pagar posteriorment els honoraris si se li denega el dret a l'assistència jurídica gratuïta. Si pretén la designació d'un advocat i un procurador d'ofici, haurà d'acreditar la sol·licitud en el termini de cinc dies des de la recepció de la cèdula de citació; i no se suspendrà la vista si no ho verifica en l'esmentat termini.
  
10. Obligació de comunicar al Jutjat els canvis de domicili. Les parts han de comunicar a este Jutjat qualsevol canvi de domicili que es produïsca durant la substanciació d'este procés (article 155.5 paràgraf primer de la Llei d'Enjudiciament Civil).
  
I perquè valga de citació i notificació al demandat Giacomelli Sport España, SA Unipersonal, amb parador ignorat, lliure la present cèdula.